JUMAL KÕNELEB
Tere! Rõõm jälle näha.
Räägime jätkuvalt usust, sest Joyga vähemalt vajame usku.
Me elame usust.
Õige jääb usust elama ning mina ja Joy elame usust.
Imeline on selle juures, et see toimib ka.
Mul on selle kohta hiljutine tunnistus.
Räägi! Tore, et iga kord on mõni värske tunnistus.
Vabandust, et vahele segan. - Pole midagi, sega pealegi.
Mulle tuligi meelde üks asi.
Meil oli kevadel koolis kevadpidu
ja ma rääkisin seal sellest, et Psalmis 78 soovitatakse meil,
õigupoolest lausa käsitakse meid kristlike vanematena
ja lapsevanematena rääkida tulevastele järelpõlvedele
Jumala tegudest ja imedest, mida Tema on teinud.
Minu meelest oli tore rääkida
lapsevanematele ja teistele, et koolis oleme sel aastal
käsitlenud kõike loomisloost kuni kuningas Taavetini.
Oleme rääkinud neid Jumala uskumatuid imesid.
Punase mere poolitamine, Koljati võitmine ja muud lood.
Kõige imelisem on siiski see,
et kõigele sellele lisaks võin ma igal nädalal rääkida
oma õpilastele nendest imedest, mida Jumal teeb tänapäeval.
Ta on tõesti sama eile, täna ja igavesti.
Isegi kui meie eludes, ka usus käies,
on vahel tõeline võitlus ja kuidagi ei jaksa
ning elu võiks olla lihtsam, ometi on nii meeletult ja uskumatult..
Uskumatu on küll usu kohta vale sõna, aga ikkagi.
Suur rõõm!
Ma räägin nüüd ühe näite. - Räägi pealegi!
Oleme pikka aega palvetanud, et saaksime uue auto.
See on imeline lugu.
Tänu Issandale!
Peame kohe samal ajal ka ülistuskoosoleku maha.
Meil on olnud küll hea ja ustav auto. - Väga ustav.
See oli ustav sadu tuhandeid kilomeetreid.
Lõpuks hakkas vaikselt otsi andma
viimaste 20 000 km osas kulus õlil sama palju kui bensiini.
See sõitis hästi. - Töötas lõpuni välja.
Mingil hetkel mõistsin, et autoremondile kulub meil
sama palju raha, kui veidi uuema hankimiseks.
Peale seda hakkasime uut autot endale paluma.
Issand õnnistas meid suurema rahasummaga.
Mitte miljoniga, kuid meie kohta anti ikka väga suur õnnistus.
Ostsime selle eest uue auto, mille läbisõit oli 100 000.
Prantsuse auto, mille mootor ja muu täiesti töökorras.
Vahetasime sakslase prantslase vastu ja mingit reklaami tegemata mainime,
aga istmed on pehmed ja sellega on mõnus sõita.
Ühel päeval koju sõites nautisin seda uut autot
ja olin tänulik Jeesusele selle uue auto eest.
See töötab ja ei pea kartma, et mootor jookseb kokku.
Üks inimene helistas samal ajal, et kui vajame toitu,
võiksime temaga koos poodi minna, sest ta tahaks meile välja teha.
Käisingi siis poes ja panin auto toitu täis.
Kui sõitsin poest koju uue autoga,
mille pea oli kotitäis toitu, tulid mulle lausa pisarad silma.
Kuulasin ülistusmuusikat
ja tänasin Issandat Tema tehtud imede eest.
Sellest on paar nädalat möödas.
Räägi, mis juhtus koju jõudes.
Parim asi on usu varal elamises,
et Jumal on õpetanud meile, et Ta tahab, et õnnistused voolaks.
See pole, et peame muudkui millegi saamiseks paluma.
Piibel ütleb, et Issand tahab meile anda rikkalikult kõike armu,
et me oleksime alati rikkad iga hea teo tarvis.
Selle jaoks et võiksime teha head!
Parim sellel õhtul oli see,
et sain sõnumi ühelt inimeselt, kes oli vaadanud meie telesaateid.
Tal oli mure üüri maksmisega ning ta oli oma kodu kaotamas.
Saime siis sellest rahast, mille olime saanud,
võtta suurema summa ja kinkisime selle talle.
Ta sai oma üüri makstud.
See oli sel õhtul meie jaoks suurim rõõm!
Kogu selle usurännaku ja murede keskel oli meil korraga
uus auto, pagasiruum täis toitu ning saime olla ise õnnistuseks.
Me elame sellist elu.
See on usus elamine.
Kuna see on usu varal elamine, siis on see ka Jumala kulul elamine
ja seetõttu on meil kõigil, kes usume Jeesusesse,
tõepoolest kindlam kaitse, kui miski muu.
Seetõttu ongi Piibel
täis lugusi nendest, kes on sattunud
suurtesse raskustesse ja hädas hüüdnud Jumala poole.
Me näeme nende kaudu, et võime Temale loota.
Psalm 78 ütleb, et peaksime rääkima tulevastele põlvedele
Jumala imelistest tegudest ja Tema seadustest.
Seda just seepärast, et ka nemad räägiksid sellest
oma lastele ja nemad omakorda oma lastele.
Miks seda on vaja?
Selleks et nad loodaksid Jumala peale.
See on ka põhjus, miks me siin TV7-s õpetame.
Selleks et igaüks meist kõige selle hirmutava
majanduslike raskuste ja maailma sündmuste keskel
võiksime panna oma lootuse Jumalale.
Selleks et me ei peaks kartma.
Me võime uskuda.
Uskuda, et Jumal on see,
kelle Ta ütleb end olevat ja päriselt teeb lubatut.
Ta tegelikult ka teeb seda, mida Ta ütleb, et tahab teha.
See ongi lihtne asi, mida võime oma elus teha.
Otsida siit, mida Ta ütleb ja mida Ta teha tahab
ning usume sellesse, et Ta tõesti tahab teha tõotatut.
Hakkame selle järgi elama ja siis sünnivadki imed.
Hakkame tegutsema Tema öeldu järgi.
Imeline, kui saad tõusta välja lootusetusest.
Saad tõusta masendusest ja pääseda välja lootusetusest.
Olgu olukord milline tahes.
Me ei pea vajuma masendusse ja lootusetusesse.
Issand on alati suurem ja oskab meid alati juhatada.
Olgu sul mistahes olukord.
Isegi, kui oleksid vanglas, siis Ta oskab ikkagi aidata.
Ta oskab tuua elu ja valgust ka kõige pimedamasse paika.
Seetõttu kõik need uskumatult..
Jälle see väär sõna.
Suurepärased imed on meie jaoks kirja pandud.
Lootusetutes olukordades
tekkinud lahendused on kirja pandud siia.
Mitte et lihtsalt lugeda, kellel käsi käis hästi
ja kuidas Taaniel pääses lõvide koopast
ning Sadrak, Meesak ja Abednego põlevast ahjust,
Taavet võitis Koljati ja iisraellased läbisid Punase mere.
Neid pole kirjutatud
lihtsalt ilusateks lugudeks või muinasjuttudeks.
Need on kirja pandud julgustuseks, et meiegi toetuksime Jumalale.
Keegi ütles väga hästi,
et imede toimuvad enne kui vastus saabub.
Me ei pea mingil juhul andma alla.
Paulus ja Siilas ülistasid vanglas pekstute ja aheldatutena.
Keskööl vangla vappus.
Just kõige pimedamal ajal,
kui ööst oli saamas päev, tuli Jumalalt vastus.
Olgu kui tahes pime,
Jumal on ikkagi suurem ja vägevam aitama ja päästma,
tervendama ning tegema kõike just nii nagu Ta on lubanud.
Imeline, kui võime tõusta uskmatuse sugupõlvest.
Uskmatus on meile ohtlik.
See kisub meid alla ja paneb meid kõikuma.
Miski, mis võib kaasa tuua tülisid ja hirme.
Me teame, et uskmatus, mured ja hirm käivad käsikäes.
Usus püsimine on väga oluline
kogu meie elule ja psüühilisele heaolule.
Meil on usk ellu ja tulevikku.
Me usume, et läheme edasi ja Jumal on minuga koos.
Minu pimedast paigast on väljapääs.
Usus on tõesti tähtis püsida.
Usus püsides on meil rõõm jõud, rahu ja armastus.
Usk käib ju käsikäes positiivse ellusuhtumisega.
Õppisime, kui tähtis on usk meie igapäevase elu jaoks.
Kui tähtis on see meie teenimistöö jaoks,
kui oluline on meie laste jaoks, et me usume ka nendest head,
kuigi nad teevad vahel vigu ja ei ole näha, et asi on hea,
siiski usume ja mõtleme nende kohta head.
Me usume meie abielusse, kuigi vahel me tülitseme.
Siiski usume, et meie abielu püsib ja me teeme selle heaks tööd.
Me väldime teadlikult lootusetust, masendust ja uskmatust.
Need asjad tõmbavad meid alla.
Oleme ka märganud,
et kui laseme end nn sohu vajuda, siis palvevastuseid enam ei tule.
Oluline on mõtelda, mis on usk ja uskmatus.
Mis on nendevaheline erinevus?
Kus minu elu asub ja mida saan teha,
et tunneksin end paremini ja ma võiksin minna edasi.
Jumal saaks mu elu edasi viia nagu Ta seda kogu aeg teha tahabki.
Seetõttu on oluline, et mõtleme, uurime
ja süveneme sellesse, mis need asjad päriselt tähendavad.
Usust rääkides..
Me ei taha Janiga süüdistada ega tekitada mingit stressi.
Tahame aidata nii endid kui ka kõiki teisi.
Me tahame aidata.
Jakoobuse kirjas 1:6 on öeldud:
"kahtleja sarnaneb tuule tõstetud ja sinna-tänna paisatud merelainega."
Kahtlus toob esile heitlikkust.
Nagu lained käivad üles ja alla.
Kahtlus põhjustab seda.
"Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Kaksipidine, kahepalgeline meel
on kahestunud ja hajevil, kus käime justkui kõikudes.
Sellist asja tasub vältida.
Võime uurida ja mõtelda,
kas mul on üksmeel või kahestunud meel.
Kas olen 90% ajast lootusetuses
ja hommikul pooltundi palvetades olen veidi aega rõõmus.
Kas olen kogudusse minnes rõõmus ja väge täis,
aga muidu on elu täis muret ja hirmu?
Kas ma olen ebakindel ja kaksipidise meelega?
Piibel ütleb, et selline inimene ärgu arvaku Issandalt midagi saavat.
See on kõva sõna, aga teeb head!
See lõikab südamesse,
et võime justkui pöörduda selles valdkonnas ümber.
Kui on rasked olukorrad, siis iseenesest need ei ütle midagi,
aga need tekitavad hirmu, muret, ehk ka valu, vaeva ja süüdistusi.
Kõik need mured, süüdistused,
vaevad, hirmud ning lootusetus suruvad meid allapoole.
Peaaegu alati on need mõtted.
Sellised läbikukkumise mõtted.
"Oh, ei! Mida ma nüüd teen?"
"Arst pani sellise diagnoosi!"
Kõik need asjad toovad hirmu, muret ja vaeva.
Need veavad meid lootusetusesse.
Piibel ütleb, et usk on nagu kilp.
"Usukilp summutab kõik vaenlase tulised nooled."
Mõelda vaid!
Piibel ei ütle, et usk muudab otsekohe kõik olukorrad.
Piibel ütleb, et usk on kilp.
Nii suur kilp, et see kustutab kõik vaenlase tulised nooled.
Mina olen märganud ja tean, et kui mul on päriselt usku,
siis ma ei ole ebakindel ja mu tuju ei käi üles ja alla.
Mu südames on rahu ning olen rõõmus.
Just rõõm ja rahu on ühe jutlustaja sõnul sellised,
mille kaotamisel tähendab, et oled mõne noolega pihta saanud.
Kui usukilp on kaitseks ees,
oleme selle üles tõstnud ja see on oma koha peal,
siis see kustutab kõik vaenlase tulised nooled.
See tõstab meid üles ja annab, nagu Joy ütleb, täiusliku kaitse.
Ükski mure, vaev ega hirm - miski ei pääse meile ligi.
Meie südames on kõige keskel rahu.
Saame hingata.
Küll on imeline!
Me ei taha süüdistada kedagi, kes on täna rõhutud.
Vastupidi, me ise oleme mõnikord päris rõhutud.
Saame nooltega pihta ja kilp ununeb kuhugi tee äärde.
Just siis tuleb see kilp sealt ära tuua ja tõsta oma kohale.
Kust usk tuleb?
Usk tuleb kuulmisest Kristuse Sõna kaudu.
Sageli pean endale neid asju häälega välja ütlema.
"Ma ei pea kartma seda ega teist ega pea muretsema selle pärast.
"Issand täidab kõik minu vajadused!"
Pean seda endale valjusti ütlema.
Iga korraga tunnen, et see kilp on jälle oma kohal.
Selle kohta on Uues Testamendis tore näide.
Jüngrid olid paadiga minemas ühelt kaldalt teisele.
Jeesus tuleb neile vastu, kõndides mööda merd.
Jeesus kõnetas neid ja ütles:
"Olge julged, see olen mina, ärge kartke!"
Jüngrid kisasid, et see on tont,
aga Jeesus ütles, et nad ei kardaks ja oleksid julged.
Peetrus vastas: "Issand, kui see oled sina,
siis käsi mind tulla enda juurde vee peale!"
Meilegi võib vahel tunduda, et kõnnime kui mööda vett.
Ma ei tea kuhu olen teel, aga järgin Issandat mööda vett.
Jeesus ütles: "Tule!"
Peetrus astus paadist välja
ning kõndis vee peal ja tuli Jeesuse juurde.
Aga tuult nähes lõi ta kartma ja hüüdis uppuma hakates:
"Issand, päästa mind!"
Jeesus sirutas kohe oma käe, haaras temast kinni ning ütles talle:
"Sa nõdrausuline, miks sa kahtlesid?"
Peetrus astuski vee peale, kui Jeesus ütles: "Tule!"
Peetrus lähebki kõndima ja algul on kõik korras.
Ta kõnnibki vee peal ja see tulebki tal välja.
Piisab ühest sõnast: "Tule!"
See kannab teda.
Ta läheb, aga siis vaatab laineid.
Laineid ja tuult nähes mõistab ta, et ta seisab ju vee peal.
Kohe hakkab ta vajuma.
Mida Jeesus ütles?
Võinuks arvata, et Ta ütles:
"Pole midagi, Peetrus, pisut aega sa ju käisid vee peal!"
"Tule, ma hoian sust kinni!"
Aga Jeesus ütleb talle hoopis: "Sa nõdrausuline, miks sa kahtlesid?"
Jeesus on päris range.
Tema meelest näitab see olukord uskmatust.
Jeesus ütleb enamvähem, et sa poleks pidanud kahtlema.
Poleks olnud vaja.
Oleks võinud vaadata otse Tema poole ja lihtsalt kõndida.
Jeesus ütleb siin, et uskmatust tasub vältida.
Ära lase uskmatusel end petta.
Ära vaata neid laineid, lihtsalt kõnni täiesti otse.
Tasub selle juures meeles pidada üht head nõuannet.
Peaaegu alati, kui haarame kinni mõnest tõotusest ja palvetame,
siis võime seda tehes olla väga innukad.
Lepime Joyga milleski kokku ja palvetame.
Asi korras, usk ja innukus kannab mõnda aega.
See, mis paneb meidki vajuma, on sama, mis pani Peetruse vajuma.
Kui pöörame pilgu Kristuse pealt
ehk Jumala Sõna pealt - Jumala Sõna on Kristus -
pöörame pilgu Tema pealt ja vaatame iseennast või olukorda.
See on väga hea vihje.
Mind on see mitu korda aidanud.
Sageli hakkasin mõtlema, kas palvetasin ikka korralikult
või kas olen teinud mingit pattu ja läbikukkunud, et vastust ei saa?
Kas ma peaksin tegema midagi?
Mida mina peaks tegema?
Teisalt mõtlen olukordadele.
"Oh, ei, kontol pole seda raha."
"Ma pole veel terveks saanud."
Vaatan olukorda või iseennast ja siis ma hakkangi vajuma.
Kui Peetrus oleks vaadanud Kristusele
ja läinud edasi, siis oleks ta jõudnud kohale.
Kui sina praegu vaatad ennast, oma viletsust või olukorda
ning kardad, siis pööra oma pilk tagasi Kristusele.
Sealt su usk tulebki.
Tema on su usu alustaja ja täidesaatja.
Võid hakata ülistama olukordadest hoolimata.
Võid ülistada ja tänada Teda selle eest, kes Ta on tegelikult.
Tema viib sind läbi.
Jeesus on meie orientiir.
Ta on sama ja teeb, mida on lubanud.
Ära vaata olukordadele ega ka iseenesele.
Olgu sul usku Jumalasse!
Kas palvetame nüüd? - Varsti.
Joy ütles, Jeesus tahab meid uskmatuse osas hoiatada.
Omal ajal oli isegi olukordi, kus Jeesus ei saanud imesid teha.
See oli Tema kodulinnas vist nii.
Matteuse 13:58 öeldakse: "Ja ta ei teinud seal kuigi palju
vägevaid tegusid nende uskmatuse pärast."
Kui su süda on millegi pärast paadunud,
või kui oled pettunud, siis tahan sulle öelda,
et meil tuleb elus ette pettumusi mitmetes erinevates asjades.
Viga ei ole kunagi Jumalas, nii kurb kui see ka meile poleks.
Viga pole kunagi Temas.
Tema pole süüdi, et asjad ei toimi.
Kui su süda on pettunud ja paadunud, siis paranda meelt!
Paranda kiiresti meelt ja hakka jälle Jumalat usaldama!
Tea, et Tema ei ole sinu probleem.
Probleem võib olla milles tahes, aga igatahes mitte Jumalas.
Nüüd palvetame.
Tänu, Taevaisa, et igaüks meist võib elada vabana hirmudest,
muredest, vaevadest, lootusetusest, uskmatusest ja südame paadumusest.
Palun, et meie kõigi südamed võiksid olla vabad.
Issand, puuduta Püha Vaimu kaudu, et igaüks saab vabaneda!
Kõigest, mis seob, ahistab ja kõigest, mis hirmutab.
Jeesuse nimel, ma sõitlen kogu pimedust!
Jeesuse nimel, tulgu igaühele vabadus!
Tänu, et sa kinnitad igaühe usku just nüüd.
Tänu, et räägid igaühele oma sõna kaudu meist nii,
et tõuseme kõrgemale olukordadest ning taas vaadata sinule.
Mitte olukordadele ega enesele,
vaid Sinu peale, saada vastuseid ning uskuda taas!
Jeesuse nimel. Aamen.
Issand tõesti on hea!
Kui soovid investeerida Jumala riiki, siis võid selleks
anda oma aega, teenida kuidagi või teha midagi muud.
Võid ka külvata sellesse töösse.
See on üks viis investeerida Jumala riigi töösse.
Iga kord kui seda teed, ei jää sa kindlasti millestki ilma,
sest Jumal tasub mitmekordselt kõik selle, mida me teeme Talle.
Võid täna külvata Jumala riiki helistades annetusnumbril 900 1777.
Kõne hind Eestis on 7 eurot.
Võid ka kasutada kontonumbreid, mida näed peagi ekraanil.
Ole õnnistatud ja ära lase kellelgi
ega millelgi end masendada, sest Issand on sinu poolel!
Tema viib töö sinus lõpuni.
Hea lõpuni! Aamen.
Swedbank EE052200221048388411 SEB EE441010220109461019 Saaja: Taevas TV7